कानपुर। जाड़े के साथ शुक्रवार को बिजली संकट भी बेकाबू हो गया। बिजली की अघोषित कटौती ने शहरियों को परेशान कर दिया। कई इलाकों में तो 14 घंटे से ज्यादा पावर कट रहा। दिन में तीन घंटे कटौती के बाद शाम को ग्रिड पर लोड बढ़ने पर एक घंटे सहित कुल चार घंटे की कटौती की गई। फीडरों में फाल्ट होने से 12 सबस्टेशनों से जुड़े 60 से अधिक मोहल्लों की बिजली आपूर्ति ठप हो गई। रात में ही बिजली जाने से लोगों को सुबह पानी के लिये परेशान होना पड़ा। वहीं कई ट्रांसफार्मर दग गये।